McDonnell F-101 Voodoo

**McDonnell F-101 Voodoo** bolo americké nadzvukové stíhacie lietadlo, ktoré bolo spočiatku určené na sprevádzanie bombardérov, ale neskôr slúžilo aj ako stíhací bombardér a prieskumné lietadlo.

## Vznik a vývoj
Začiatkom roku 1946 vydalo americké letectvo požiadavku na stíhačku s dlhým doletom, ktorá by bola primárne určená na sprevádzanie bombardérov, ale mala by aj schopnosti útočiť na pozemné ciele. S cieľom vyvinúť lietadlo, ktoré by spĺňalo špecifikácie letectva, spustila firma McDonnell Aircraft Corporation 1. apríla 1946 program Model 36.

V priebehu necelých piatich mesiacov bola maketa lietadla v životnej veľkosti hotová a predstavená letectvu. Americké vzdušné sily podpísali 14. februára 1947 s McDonnell Aircraft Corporation zmluvu v hodnote 5,3 miliónov dolárov. Jej predmetom bola výroba a otestovanie dvoch prototypov XP-88. Ich pomenovanie bolo o šesť mesiacov neskôr zmenené na XF-88.

Dňa 20. októbra 1948 sa testovací pilot Robert M. Edholm na jednom z prototypov prvýkrát vzniesol do vzduchu. Lietadlo, poháňané párom motorov XJ34-WE-13 od firmy Westinghouse, nemalo dostatočný výkon a tak dosiahlo maximálnu rýchlosť len /h. Po tomto sklamaní si McDonnell vyvinul svoj vlastný motor s prídavným spaľovaním, ktorý mal o 34% vyšší ťah. Druhý prototyp XF-88A bol už vybavený týmto novým pohonom a vzlietol 26. apríla 1949. V lete 1950 porazil XF-88A konkurenciu v podobe Lockheed XF-90 a North American YF-93, ale americké letectvo tento program nakoniec zrušilo.

V januári 1951 vypísalo Strategické veliľstvo vzdušných síl nové požiadavky na stíhacie lietadlo s dlhým doletom, ktoré by dokázalo sprevádzať bombardéry B-36 Peacekeeper. Do súťaže sa okrem McDonnellu zapojila aj firma Lockheed, North American a Republic. McDonnell prišiel s návrhom, ktorý síce vychádzal z XF-88A, lietadlo však malo byť výrazne prepracované. Návrh počítal s väčším trupom, do ktorého by sa zmestili výkonnejšie motory Pratt & Whitney J57 a viac paliva. Zväčšila sa tiež vertikálna chvostová plocha a prívody vzduchu. V novembri 1951 zmenilo letectvo označenie tohto lietadla na F-101 Voodoo a asi o mesiac neskôr zaslalo McDonnellu žiadosť o pokračovaní vo vývoji. V programe nedošlo k výrobe žiadneho prototypu, ale letectvo v máji 1953 objednalo hneď 29 lietadiel F-101A. V máji 1954 však USAF pozastavilo výrobu a vznieslo požiadavku, aby nové lietadlo bolo schopné niesť aj jadrové bomby.

### F-101A
náhľad|F-101A Voodoo počas letu
[náhľad|F-101C Voodoo [81st Training Wing|81. taktického stíhacieho krídla Vzdušných síl USA na základni RAF Sculthorpe, 1962]]

Prvá F-101A bola dodaná na leteckú základňu Edwards a vzlietla 29. septembra 1954. Do konca roku získalo letectvo ešte tri predprodukčné F-101A, ktoré slúžili na testovanie. Hneď v úvode letových skúšok bolo identifikovaných niekoľko problémov s motorom a ovládateľnosťou stroja. Výroba bola pozastavená a McDonnell pracoval na odstránení nedostatkov.

Dňa 2. mája 1957 bola F-101A zavedená do služby. Produkcia tejto verzie prebiehala do októbra 1957 a celkovo McDonnell vyrobil 77 lietadiel. Z nich sa však len 50 dostalo k bojovým jednotkám, zvyšok slúžil na testovanie.

Dĺžka lietadla bola , čo bolo o  viac ako mal F-100A Super Saber. Stroj mal maximálnu vzletovú hmotnosť bola . Krídla so šípovitosťou 45o boli vybavené vztlakovými klapkami a krídelkami.

Každý z dvojice motorov J57-P-13 dosahoval maximálny ťah 66 kN. Tento pohon robil z F-101A Voodoo jedno z najvýkonnejších lietadiel svojej doby. Stroj dosahoval maximálnu rýchlosť /h a dostup . Lietadlo bolo schopné dopĺňať palivo počas letu.

Základná výzbroj stíhačky pozostávala zo štyroch kanónov M39 kalibru . Na každej strane trupu bola dvojica kanónov, pričom každý z nich mal zásobník s 200 nábojmi. F-101A mohla niesť po jednej jadrovej bombe typu Mk 7, Mk 28 a Mk 43.

Pri vzletovej hmotnosti vyššej ako  zvládol drak lietadla preťaženie do 6,33 g. F-101A tak nemohla vykonávať vzdušné manévre a nebola preto príliš vhodná pre úlohy taktického bombardéru.

Dňa 12. decembra 1957 prelomila F-101A svetový rekord, keď dosiahla rýchlosť /h. Toto lietadlo však bolo poháňané výkonnejšími motormi J57-P-55 a v tejto úprave nieslo označenie JF-101A.

### F-101C
náhľad|RF-101C Voodoo Vzdušných síl USA počas letu nad Vietnamom, 1967

Problémy s obmedzenou obratnosťou F-101A riešil McDonnell zosilnením draku, čo umožnilo lietadlu zvládať preťaženie do 7,33g. Tento stroj dostal označenie F-101C a prvýkrát vzlietol 21. augusta 1957. Celkovo bolo do mája 1958 vyrobených v tejto verzii 47 lietadiel.

V roku 1966 začalo americké letectvo verzie F-101A a F-101C vyraďovať.

### RF-101A
V máji 1957 bola do USAF zavedená prieskumná verzia RF-101A, v ktorej sa vyrobilo 35 lietadiel. RF-101A sa od predchádzajúcich variantov odlišovala predĺženým a skoseným nosom. Lietadlo bolo vybavené jedným fotoaparátom s dlhou ohniskovou vzdialenosťou Fairchild KA-1, tromi fotoaparátmi Fairchild KA-2 a jednou kamerou CAI KA-18. RF-101A bolo prvé nadzvukové lietadlo, schopné vykonávať fotografický prieskum.

### RF-101C
V septembri 1957 vstúpila do služby prieskumná verzia so zosilneným drakom a schopnosťou niesť jadrovú bombu. RF-101C sa vyrábala do marca 1959 a celkovo zišlo z linky 166 kusov. 

### F-101B
[náhľad|Dvojica lietadiel F-101B-115-MC Voodoo [136th Attack Squadron|136. stíhacej-prepadovej letky Národnej leteckej gardy štátu New York počas letu, 1981]]

Keď boli zavedené prúdové bombardéry typu B-52, ktoré dosahovali vysokú rýchlosť a mali veľký dostup, eskortné stíhačky stratili význam. Preto sa zmenili aj požiadavky amerického letectva, ktoré chcelo dvojmiestnu záchytnú verziu F-101, schopnú nasadenia v akomkoľvek počasí. Na základe toho vzniká variant F-101B, ktorý bol zaradený do služby v januári 1959. Do marca 1961 bolo vyrobených 480 kusov F-101B. Hoci lietadlo malo niekoľko nedostatkov (zle navrhnuté miesto operátora radaru, pomalý systém riadenia paľby), F-101B predstavovala stíhačku so zlepšenými schopnosťami za „prijateľné“ náklady (1,7 milióna dolárov na jedno lietadlo v porovnaní so 4,7 miliónmi dolárov za F-106A).

Ešte v roku 1959 modifikoval McDonnell približne jednu štvrtinu všetkých vyrobených F-101B tak, že získali zdvojené riadenie. Tieto lietadlá niesli označenie TF-101B a používali sa na výcvik pilotov. V roku 1961, po úprave 79 lietadiel, boli premenované na F-101F.

V rámci modernizačného programu Project Bold Journey, ktorý prebiehal v rokoch 1963 až 1966, bola väčšina F-101B vybavená infračervenými senzormi. Tie mali uľahčiť sledovanie nepriateľských lietadiel aj v prostredí, kde dochádzalo k rušeniu palubných radarov.

Postupné vyraďovanie stíhačiek F-101B/F z amerického letectva sa začalo v roku 1969 bez toho, aby v reálnej bojovej situácii uskutočnili čo i len jeden ostrý výstrel. Niekoľko lietadiel F-101B prevádzkovalo USAF do septembra 1982, pričom slúžili na výcvik pilotov záchytných stíhačiek.

## Operačné nasadenie
[náhľad|RF-101A-30-MC Voodoo [33rd Operations Group|33. taktickej skupiny na základni Udorn v Thajsku, cca 1965]]

### [[Kubánska raketová kríza]]
Počas kubánskej raketovej krízy v októbri 1962 vykonávali lietadlá RF-101A a RF-101C prieskumné misie nad územím Kuby. Celkovo uskutočnili 82 misií, pričom lietali v nízkej výške, aby sa vyhli sovietskym raketovým systémom zem-vzduch. Tieto prieskumné lety nakoniec potvrdili, že Kuba skutočne odstránila zo svojich základní jadrové rakety.

### [[Vojna vo Vietname]]
Od roku 1961 vzlietali prieskumné lietadlá RF-101C zo základne Kadena na Okinawe a vykonávali hliadkovacie lety nad Laosom a južným Vietnamom. V roku 1965 sa RF-101C presunuli na thajskú základňu Udorn, odkiaľ vzlietali na prieskumné misie aj nad severným Vietnamom. 

Koncom roku 1967 prestali lietadlá Voodoo vykonávať operácie nad severným Vietnamom a ich prieskumné úlohy prevzali RF-4C. Všetky RF-101C boli z bojovej zóny úplne stiahnuté do konca roku 1970. V období medzi rokmi 1965 a 1970 prišlo americké letectvo o 33 lietadiel RF-101C v dôsledku nepriateľskej protilietadlovej paľby a jeden tento stroj zostrelil severovietnamský MiG-21.

## Varianty
[náhľad|F-101F-111-MC [18th Aggressor Squadron|18. stíhacej-prepadovej letky Vzdušných síl USA počas letu, 60. roky 20. storočia]]

***F-101A** – stíhací bombardér
***F-101C** – vylepšená F-101A, ktorá sa vyznačovala zosilneným drakom a schopnosťou niesť jadrovú bombu
***RF-101A** – fotografická prieskumná verzia postavená na báze F-101A
***RF-101C** – prieskumná verzia, ktorá vychádzala z verzie so zosilneným drakom F-101C
***F-101B** – dvojmiestna záchytná stíhačka s dlhým doletom
***TF-101B/F-101F** – cvičná verzia
***CF-101B/CF-101F** – označenie lietadiel F-101B a F-101F, ktoré slúžili v Kráľovskom kanadskom letectve.
***RF-101G/RF-101H** - modifikované verzie F-101A a F-101C, ktoré slúžili ako neozbrojené prieskumné lietadlá u Národnej gardy. Zmeny zahŕňali demontáž radaru a výzbroje, inštaláciu nových elektronických komponentov a nového krytu nosa pre fotografické vybavenie.

## Používatelia
[náhľad|[McDonnell CF-101 Voodoo|CF-101B Voodoo Kanadského kráľovského letectva na základni CFB Bagotville, 1962]]

*  Taiwan
: Vzdušné sily Čínskej republiky
*  Kanada
: Kanadské kráľovské letectvo
*  Spojené štáty
: United States Air Force

## Špecifikácie (F-101B)
right|300px

### Technické údaje
* **Posádka:** 2
* **Dĺžka**: 
* **Rozpätie**: 
* **Výška**: 
* **Nosná plocha **: 
* **Hmotnosť (prázdny)**: 
* **Maximálna vzletová hmotnosť**: 
* **Pohonná jednotka**: 2 × prúdový motor   Pratt & Whitney J57-P-55
** **Suchý ťah**: 53,3 kN
** **Ťah s [[forsáž]]ou**: 75 kN

### Výkony
* **Maximálna rýchlosť**: 1,72 machu (/h) vo výške 
* **Maximálny dolet**: 
* **Dostup**:  
* **Stúpavosť**: /s
* **Plošné zaťaženie:** /m²
* **Pomer ťah/hmotnosť:** 0,74

### Výzbroj
* 4× strely vzduch-vzduch AIM-4 Falcon
* 2× jadrové strely vzduch-vzduch AIR-2 Genie

## Referencie

## Pozri aj
* Convair F-102 Delta Dagger
* Convair F-106 Delta Dart
* Lavočkin La-250
* McDonnell Douglas F-4 Phantom II
* Tupolev Tu-128

## Iné projekty

Kategória:Stíhacie lietadlá USA
Kategória:Stíhacie lietadlá 50., 60. a 70. rokov
F101 Voodoo
Kategória:Stíhacie bombardéry USA